«Svärdet»

thumb
«Svärdet» var det nest største krigsskipet i Sverige ved begynnelsen av den skånske krigen, som varte fra 1675 til 1679. Skipet hadde en bestykning på 86 kanoner. I 1676 ble det senket under et slag mot danske og nederlandske skip utenfor Öland.
Krigsskipet

«Svärdet» ble bygget og sjøsatt i Bodekull under ledelse av den engelske skipsbyggeren Robert Turner, som også bygget fregatten «Stenbocken». Skipskonstruktøren Jacob Voss hadde ansvaret for byggingen som var etter engelsk stil som Turner og hans kolleger Francis Sheldon og Thomas Day innførte. Disse tre skipsbyggerne tok i bruk den engelske metoden for bygging og utforming av de større orlogsskipene og dermed bygge tredekkers linjeskip av en størrelse som til da var ukjent i Sverige. «Kronan» og «Rixnyckelen» var sammen med «Svärdet» tredekkers skip.

En liste over bestykning på skipene datert 1668 viser at «Svärdet» hadde 30 kanoner på nederste dekk, 28 på midtre dekk og 24 på øverste dekk. Listen bekrefter at det var en tredekker eller en todekker med tungt bestykket skanse; bestående av halvdekk og hyttedekk på akterskipet og bakken (forskipet). 

De fleste illustrasjoner av skipet, som et maleri av en ukjent kunstner i Kalmar domkirke, viser linjeskipet med tre dekk. Maleriet i kirken viser også ornamenter på akterspeilet; to løver øverst på et speil holdt et nedvendt gyllent sverd.

 «Svärdets» endelikt

Under slaget ved Öland den 1. juni 1676 avfyrte admiral Claes Uggla et fatalt signalskudd for å hindre at hans eskadre foran ham skulle spre seg, akkurat idet den allierte dansk-nederlandske fellesflåten under generaladmiral Tromp i tre kolonner skulle nå den svenske linjen. Resultatet var kort forklart katastrofalt. Med flaggskipet «Kronan» på havets bunn og den svenske flåten splintet i stykker under vill flukt, står Uggla og bare fem til seks skip tilbake under voldsomme angrep av de allierte.

Etter en og en halv time med hard kamp var Uggla under kraftig press med master skutt ned eller sterkt skadet, og tre alvorlige grunnskudd hadde brutt gjennom underskroget. Etter at han hadde overgitt seg, brøt kapteinen på det nederlandske brannskipet «t'Hoen» ordre og uten å lyttet på tilrop satt «Svärdet» i brann ved kl. 14 om ettermiddag – tre timer etter sjøslaget hadde startet. To timer senere sank skipet. Danskene og nederlenderne forsøkt å reddet de mange svenskene som kom seg på vannet, men de ladede kanonene eksploderte en etter en og høy sjø gjorde det vanskelig, så bare rundt femti overlevde av mannskapet på 650 ombord. Det sist man så var at skipet var kraftig redusert da det omsider kom under vann.

Vraket etter «Svärdet» er fremdeles ikke funnet eller i det minst hemmeligholdt av de som fant regalskipet «Kronan» i dag, men mest sannsynlig på dypere farvann på mer utilgjengelige bunnforhold utenfor Öland. Den 15. november 2011 ble det meldt at et skip som sannsynligvis er «Svärdet», ble funnet ved Öland.

 Skipets data 
 Deplasement: 1500 tonn
 Lengde: 159,5 fot eller 47,35 meter 
 Bredde: 42,16 fot eller 12,51 meter
 Dybde: 20 fot eller 5,94 meter
 Bestykning: 12 36-punds, 4 30-punds, 14 24-punds, 26 12-punds, 24 8-punds og 6 3-punds kanoner
 Besetning: 650 mann

Referanser

Litteratur
Svenska Flottans Historia 1521-1679 Bind 1 Årstall 1943
Björn Axel Johansson, Regalskeppet Kronan av forlaget Bra Böcker i 1985

Eksterne lenker
 Admiralenes flåte 
 Svärdet 

Kategori:Svenske krigsskip
Kategori:Skip fra 1600-tallet
Kategori:Skip bygget i Sverige
Kategori:Artikler i sjøfart-prosjektet